Β΄ κατηγορία πετοσφαίρισης ανδρών Κύπρου 2010-11

Η Β΄ κατηγορία πετοσφαίρισης ανδρών Κύπρου 2010-11 ήταν η 38η έκδοση της Β΄ κατηγορίας πετοσφαίρισης της Κύπρου. Το πρωτάθλημα κέρδισε η Ολυμπιάς Φρενάρου.

 Σύστημα διεξαγωγής 
Στο πρωτάθλημα της Β΄ κατηγορίας 2010-11 συμμετείχαν 5 ομάδες. Το πρωτάθλημα διεξήχθη σε δύο φάσεις. Στην πρώτη φάση, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας.

Ακολούθως οι πρώτες τέσσερις ομάδες έδωσαν αγώνες play off για την ανάδειξη του πρωταθλητή, σύμφωνα με τη σειρά κατάταξης της πρώτης φάσης. Στην ημιτελική φάση των play off οι ομάδες αναμετριόνταν ως εξής: 1η-4η και 2η-3η. Για την πρόκριση στον επόμενο γύρο έπρεπε μία ομάδα από κάθε ζευγάρι να πετύχει 3 νίκες.

Οι νικήτριες των δύο ζευγαριών της ημιτελική φάσης αναμετρήθηκαν μεταξύ τους για την ανάδειξη της πρωταθλήτριας. Για να ανακηρυχθεί μια ομάδα πρωταθλήτρια έπρεπε να πετύχει 3 νίκες. Η πρωταθλήτρια ομάδα προβιβαζόταν στην Α΄ κατηγορία.  Οι δύο ηττημένες αναμετρήθηκαν για την κατάκτηση της τρίτης θέσης. Για την κατάκτηση της τρίτης θέσης η προκήρυξη προέβλεπε ένα μονό αγώνα στην έδρα της ομάδας που είχε τερματίσει πιο ψηλά στην Α΄ φάση.

Σε όλους τους γύρους μετρούσαν οι νίκες που είχαν πετύχει οι ομάδες στην Α΄ φάση του πρωταθλήματος. Η σειρά των αγώνων κάθε ζευγαριού ξεκινούσε στην έδρα της ομάδας που τερμάτισε πιο ψηλά στη λήξη της Α΄ φάσης του πρωταθλήματος και συνεχίζονταν εναλλάξ στις έδρες των δύο ομάδων μέχρι την ολοκλήρωση της φάσης.

Στο πρωτάθλημα συμμετείχε εκτός συναγωνισμού η Εθνική Ενόπλων Κύπρου.

 Σύστημα βαθμολόγησης 
Κάθε νίκης βαθμολογείτο με 2 βαθμούς και κάθε ήττα με 1 βαθμό.

 Κριτήρια κατάταξης Α΄ φάσης 
Οι ομάδες κατατάσσονταν με βάση τον συνολικό αριθμό βαθμών που κέρδισαν. Σε περίπτωση ισοβαθμίας στον συνολικό αριθμό βαθμών που κέρδισαν δύο ή περισσότερες ομάδες τα κριτήρια κατάταξης ήταν:
Πιο ψηλά κατατασσόταν η ομάδα με τη μεγαλύτερη διαφορά μεταξύ των νικηφόρων και των απολεσθέντων σετ.
Αν οι ομάδες είχαν την ίδια διαφορά, πιο ψηλά κατατασσόταν η ομάδα με το μεγαλύτερο κλάσμα που προέκυπτε από τη διαίρεση των συνολικά κερδισμένων σετ με τα συνολικά χαμένα σετ.
Αν η ισοβαθμία συνεχιζόταν, λαμβανόταν υπόψη τα αποτελέσματα των μεταξύ των ισόβαθμων ομάδων συναντήσεων (κατά σειρά: βαθμοί, σετ, πόντοι).
Αν η ισοβαθμία συνεχιζόταν,  πιο ψηλά κατατασσόταν η ομάδα με το μεγαλύτερο κλάσμα που προέκυπτε από τη διαίρεση των συνολικά κερδισμένων πόντων με τους συνολικά χαμένους πόντους.
Αν η ισοβαθμία συνεχιζόταν, διεξαγόταν αγώνας κατάταξης σε ουδέτερο γήπεδο που όριζε η Κυπριακή Ομοσπονδία Πετοσφαίρισης.

 Αλλαγές σε σχέση με την περίοδο 2009-10 
Στο πρωτάθλημα της περιόδου 2010-11 δεν συμμετείχε η πρωταθλήτρια της Β΄ κατηγορίας 2009-10, Ολυμπιάδα Νεάπολης, η οποία είχε προβιβαστεί στην Α΄ κατηγορία 2010-11. Επίσης, δεν συμμετείχε ο Προμηθέας Ανθούπολης ο οποίος αποχώρησε.

Στο πρωτάθλημα συμμετείχε η Ένωσις Νέων Παραλιμνίου η οποία είχε υποβιβαστεί από την Α΄ κατηγορία 2009-10.

 Συμμετέχουσες ομάδες 
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.

ΟμάδαΈδραΑΠΟΚΚλειστή Αίθουσα Πανεπιστημίου ΚύπρουΆρης ΛεμεσούΚλειστή Αίθουσα Γυμνασίου Εκάλης Αγίας Φυλάξεως ΛεμεσούΈνωσις Νέων ΠαραλιμνίουΚλειστή Αίθουσα Γυμνασίου ΠαραλιμνίουΟλυμπιάς ΦρενάρουΚλειστή Αίθουσα Λυκείου Φώτη Πίττα ΦρενάρουςΦοίνικας ΠύλαςΚλειστή Αίθουσα Πύλας

 Α' φάση 
 Βαθμολογία 
Η βαθμολογία στο τέλος της Α΄ φάσης ήταν:
 Θέση Ομάδα Α. Ν. Η. Σετ Β. Αποτέλεσμα Υ. Κ.1Ολυμπιάς Φρενάρου 88024716Συμμετοχή στην Ημιτελική φάση των play off.2ΑΠΟΚ 8441714123Ένωσις Νέων Παραλιμνίου8351618114Φοίνικας Πύλας8351221115Άρης Λεμεσού826122110

Πηγή : Βαθμολογία 2010-11

Αποτελέσματα
↓Εντός / Εκτός→ΑΠΚΑΡΛΕΝΠΟΛΦΦΝΚΑΠΟΚ 3-03-11-33-1Άρης3-2 3-11-32-3ΕΝΠ3-23-0 2-33-1Ολυμπιάς3-03-13-13-1Φοίνικας0-33-23-20-3 

Πηγή : Αποτελέσματα 2010-11

 Play off 
Ημιτελική φάση
Στην ημιτελική φάση αναμετρήθηκαν οι:

Ολυμπιάς Φρενάρου-Φοίνικας Πύλας. Η Ολυμπιάς είχε πετύχει 2 νίκες στην Α΄ φάση. Στον πρώτο αγώνα των play off κέρδισε ξανά και προκρίθηκε στην τελική φάση.
ΓηπεδούχοςΑποτέλεσμαΦιλοξενούμενοςΟλυμπιάς Φρενάρου3-0Φοίνικας Πύλας

ΑΠΟΚ-Ένωσις Νέων Παραλιμνίου. Οι δύο ομάδες είχαν πετύχει από μία νίκη στην Α΄ φάση. Μετά από 2 αγώνες το σκορ έγινε 3-1 νίκες υπέρ του ΑΠΟΚ, ο οποίος προκρίθηκε στην τελική φάση.
ΓηπεδούχοςΑποτέλεσμαΦιλοξενούμενοςΑΠΟΚ3-2ΕΝΠΕΝΠ2-3ΑΠΟΚ

Πηγή : Αποτελέσματα 2010-11

Τελική φάση
 Ανάδειξη πρωταθλητή 
Για την ανάδειξη του πρωταθλητή αναμετρήθηκαν η Ολυμπιάς Φρενάρου και ο ΑΠΟΚ. Η Ολυμπιάς είχε πετύχει 2 νίκες στην Α΄ φάση. Μετά από 2 αγώνες το σκορ έγινε 3-1 νίκες υπέρ της Ολυμπιάς Φρενάρου, η οποία ανακηρύχθηκε πρωταθλήτρια.
ΓηπεδούχοςΑποτέλεσμαΦιλοξενούμενοςΟλυμπιάς Φρενάρου1-3ΑΠΟΚΑΠΟΚ2-3Ολυμπιάς Φρενάρου

Πηγή : Αποτελέσματα 2010-11

 Τρίτη θέση 
Για την κατάκτηση της τρίτης θέσης θα αναμετριόνταν η Ένωσις Νέων Παραλιμνίου και ο Φοίνικας Πύλας. Ο Φοίνικας δεν παρουσιάστηκε στον αγώνα και έτσι την τρίτη θέση κατέλαβε η Ένωση Νέων Παραλιμνίου.

 Τελική κατάταξη 
Η τελική κατάταξη των ομάδων μετά την ολοκλήρωση των play off ήταν:
 Θέση Ομάδα Αποτέλεσμα1Ολυμπιάς ΦρενάρουΠρωταθλήτρια-Άνοδος στη Α΄ κατηγορία 2011-12.2ΑΠΟΚ3Ένωσις Νέων Παραλιμνίου4Φοίνικας Πύλας5Άρης Λεμεσού

Πηγή : Βαθμολογία 2010-11

Παραπομπές

Πηγές

Κατηγορία:Β΄ κατηγορία πετοσφαίρισης ανδρών Κύπρου
Κατηγορία:Πετοσφαίριση το 2010
Κατηγορία:Πετοσφαίριση το 2011